CELEX: 32015D1320
Language: hu
Date: 2015-07-30 00:00:00
Title: A Bizottság (EU) 2015/1320 végrehajtási határozata (2015. július 30.) a cumitartókra, cumikra, az úszásoktatáshoz használt felszínen tartó segédeszközökre és a grillezőkre vonatkozó szabványokra történő hivatkozásoknak az Európai Unió Hivatalos Lapjából a 2001/95/EK európai parlamenti és tanácsi irányelv alapján történő visszavonásáról (EGT-vonatkozású szöveg)

31.7.2015   
            
            
               HU
            
            
               Az Európai Unió Hivatalos Lapja
            
            
               L 203/29
            
         A BIZOTTSÁG (EU) 2015/1320 VÉGREHAJTÁSI HATÁROZATA
   (2015. július 30.)
   a cumitartókra, cumikra, az úszásoktatáshoz használt felszínen tartó segédeszközökre és a grillezőkre vonatkozó szabványokra történő hivatkozásoknak az Európai Unió Hivatalos Lapjából a 2001/95/EK európai parlamenti és tanácsi irányelv alapján történő visszavonásáról
   (EGT-vonatkozású szöveg)
   AZ EURÓPAI BIZOTTSÁG
   tekintettel az Európai Unió működéséről szóló szerződésre,
   tekintettel az általános termékbiztonságról szóló, 2001. december 3-i 2001/95/EK európai parlamenti és tanácsi irányelvre (1), és különösen annak 4. cikke (2) bekezdésének harmadik és negyedik albekezdésére,
   az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendelet (2) 22. cikke által felállított bizottsággal való konzultációt követően,
   mivel:
   
               (1)
            
            
               A 2001/95/EK irányelv 3. cikkének (1) bekezdése úgy rendelkezik, hogy a gyártók kizárólag biztonságos termékeket hozhatnak forgalomba.
            
         
               (2)
            
            
               A 2001/95/EK irányelv 3. cikke (2) bekezdésének második albekezdése értelmében egy terméket a vonatkozó nemzeti szabványok hatálya alá tartozó veszélyek és veszélykategóriák tekintetében biztonságosnak kell tekinteni, ha megfelel az olyan európai szabványokat átvevő önkéntesen alkalmazandó nemzeti szabványoknak, amelyekre történő hivatkozásokat a Bizottság az irányelv 4. cikkével összhangban az Európai Unió Hivatalos Lapjában kihirdette.
            
         
               (3)
            
            
               A C(2004) 1493 bizottsági határozatnak (3) megfelelően a Bizottság az Európai Unió Hivatalos Lapja C sorozatában közzétette a cumitartókról szóló EN 12586:1999 és EN 12586:1999/AC:2002, valamint a cumikról szóló EN 1400:2002 (1., 2. és 3. rész) szabványokra vonatkozó hivatkozásokat.
            
         
               (4)
            
            
               A 2005/718/EK bizottsági határozat (4) értelmében a Bizottság az Európai Unió Hivatalos Lapja C sorozatában közzétette az úszásoktatáshoz használt felszínen tartó segédeszközökre vonatkozó EN 13138-2:2002 szabvány és a grillezőkre vonatkozó EN 1860-1:2003 szabvány hivatkozásait.
            
         
               (5)
            
            
               Az Európai Szabványügyi Bizottság visszavonta az EN 12586:1999, az EN 12586:1999/AC:2002, az EN 1400:2002 (1., 2. és 3. rész), az EN 13138-2:2002 és az EN 1860-1:2003 szabványokat. Ezek a már nem hatályos szabványok nem felelnek meg az általános biztonsági követelményeknek.
            
         
               (6)
            
            
               E szabványok hivatkozásait ezért törölni kell az Európai Unió Hivatalos Lapjából.
            
         
               (7)
            
            
               Az e határozatban előírt intézkedések összhangban vannak a 2001/95/EK irányelv által létrehozott bizottság véleményével,
            
         ELFOGADTA EZT A HATÁROZATOT:
   1. cikk
   A következő szabványok hivatkozásait törölni kell az Európai Unió Hivatalos Lapjából.
   
               a)
            
            
               EN 12586:1999 és EN 12586:1999/AC:2002 „Csecsemő- és gyermekápolási cikkek. Cumitartó. Biztonsági követelmények és vizsgálati módszerek”.
            
         
               b)
            
            
               EN 1400-1:2002 „Termékek csecsemők és kisgyermekek részére. Cumik csecsemők és kisgyermekek részére. 1. rész: Általános biztonsági követelmények és terméktájékoztatás”;
            
         
               c)
            
            
               EN 1400-2:2002 „Használati és ápolási cikkek gyermekek részére. Cumik csecsemők és kisgyermekek részére. 2. rész: Mechanikai követelmények és vizsgálatok”;
            
         
               d)
            
            
               EN 1400-3:2002 „Használati és ápolási cikkek gyermekek részére. Cumik csecsemők és kisgyermekek részére. 3. rész: Kémiai követelmények és vizsgálat”;
            
         
               e)
            
            
               EN 13138-2:2002 „Felszínen tartó segédeszközök úszástanításhoz. 2. rész: Felszínen tartó, megfogott segédeszközök biztonsági követelményei és vizsgálati módszerei”;
            
         
               f)
            
            
               EN 1860-1:2003 „Készülékek, szilárd tüzelőanyagok és gyújtósok grillezéshez. 1. rész: Szilárd tüzelőanyagú grillezők. Követelmények és vizsgálati módszerek”.
            
         2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2015. július 30-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 11., 2002.1.15., 4. o.
   
   
      (2)  HL L 316., 2012.11.14., 12. o.
   
   
      (3)  A bizonyos szabványoknak a 2001/95/EK irányelv általános biztonsági követelményével való megfeleléséről és hivatkozásaiknak a Hivatalos Lapban történő közzétételéről szóló, 2004. április 23-i C(2004)1493-as bizottsági határozat.
   
      (4)  A Bizottság 2005. október 13-i 2005/718/EK határozata bizonyos szabványoknak a 2001/95/EK európai parlamenti és tanácsi irányelv általános biztonsági követelményével való megfeleléséről és hivatkozásaik közzétételéről a Hivatalos Lapban (HL L 271., 2005.10.15., 51. o.).